Messor compositus
Hodiernus messor compositus, breviter compositus, est machina versatilis quae ad varia frumenta efficienter metenda designatur. Trís metendi rationes distinctas una coniungit, quae sunt messis, tritura, ventilatio. Inter usitate metitos composito proventús sunt triticum, avena, secale, hordeum, maizum, sorghum, glycine, linum, helianthus, canola. Stramentum separatum, in agro iacens, consistit in reliquis proventús caulibus foliisque, nutrimentis plerumque carentibus; quod stramentum minutatim conciditur, super terram dispergitur, in solum aratro miscetur, aut in fasces colligitur stragulum vel victus pecoris.

Historia

Patricius Bell, clericus et inventor Scoticus, anno 1826 machinam messoriam designavit (sed diploma patens non petiit), quae principium forficis plantarum sectarum adhibebat, quod principium iam hodie in usu est. Machina Belliana ab equis trahi solebat; nonnullae in Civitatibus Foederatis venumdatae sunt. Anno autem 1835, Hiram Moore, inventor Americanus, primum verum messorem compositum fabricari coepit et diploma patens adeptus est, machinam quae frumenta cerealia metere, terere, ventilare potuit. Prima exemplaria ab equis, mulis, bobus trahebantur.

Progressus similis in Australia evolutionem implicavit machinae Anglice stripper appellatae, quae in stripper Gallico condita est, a Ioanne Ridley aliisque in Australia Australi ante annum 1843 excogitatae. Quae machina solum capita plantarum colligebat, caules super terram reliquens.. Stripper et machinae similes pauciores partes moventís habebant, et solum capita colligentes, minus energiá utebantur. Emendationes Hugonis Victoris McKay fecerunt ut compositus in commercio prosper anno 1885 esset, nomine Sunshine Header-Harvester.

Generalia
Combine Demolition Derby
Machinamentum agriculturale
Museum Vitae Rusticae Scoticae, maxima collectio messorum compositorum in Europa
Tractor
Societates notabiles quae messores compositos fabricantur
Allis-Chalmers
Claas
International Harvester
Gleaner Manufacturing Company
John Deere
Massey-Harris
Minneapolis Moline

Notae

Bibliographia
Bell, Samantha. 2017. Combine harvester. Ann Arbor Michiganiae: Cherry Lake Publishing. ISBN 9781634710343, ISBN 9781634712323.
Constable, George, et Bob Somerville. 2003. "Agricultural Mechanization." Capitulum 7 in A Century of Innovation: Twenty Engineering Achievements that Transformed Our Lives. Vasingtoniae: Joseph Henry Press. ISBN 0-309-08908-5. Situs apud Great Achievements.
Gleaner Agco Company. 2008. "Gleaner: 85 Years of Harvest History."
McMillan, Don. 2003. The John Deere Tractor Legacy. Voyageur Press. Google Books.
Peppas, Lynn. 2011. Vehicles on the farm. SanctaeCatharinae Ontarionis et Novi Eboraci: Crabtree Publishing Company. ISBN 9780778730514, ISBN 0778730514, ISBN 9780778730651 (charta), ISBN 0778730654 (charta), ISBN 1427195714 (PDF electronicum), ISBN 9781427195715 (PDF electronicum).
Quick, Graeme R., et Wesley F. Buchele. 1978. The Grain Harvesters. Sancti Iosephi Michiganiae: American Society of Agricultural Engineers. ISBN 0-916150-13-5.
Quick, Graeme R. 2007. Remarkable Australian Farm Machines. Rosenberg Publishing. Google Books.
Stimson, Thomas E. 1949. "Gold Harvest Feeds the World." Popular Mechanics, Iulio 1949.

Nexus externi

"The Birth of the Australian Stripping Combine Harvester."
The Combine Talk Forums.
Historia Sunshine Harvesters. Museum Victorianum Australiae.
"The History of Combine Harvesters." Societas Conways.
Imagines Gleaner levelling combines.
Imagines messorum compositorum.
"La maquinaria que haría historia." La Nacion, 6 Novembris 2004.
Pellicula de messore composito ab equis tracto. Washington State University.
Worldwide Agricultural Machinery and Farm Equipment Directory.

Agricultura
Messis
Vehicula